Anna Perho lokakuussa 2011.
**Anna Perho** (s. 17. kesäkuuta 1970 Ypäjä) on suomalainen toimittaja ja tv-tuottaja.

Ura
---

Perho valmistui ylioppilaaksi 1989 ja agrologiksi Högre Svenska Lantbruksläroverketistä 1994. Lisäksi hän on valmistunut ratkaisukeskeiseksi valmentajaksi Lyhytterapiainstituutista.

Perho toimi City-lehden kolumnistina vuodet 2002–2007 ja on kolumnoinut myös Radio Aallossa, Sunnuntaisuomalaisessa, Ilta-Sanomissa, Me Naisissa, Maalla-lehdessä ja useissa asiakasjulkaisuissa. Televisiossa hän on toiminut taustatoimittajana muun muassa televisio-ohjelmissa *Inhimillinen tekijä*, *Satunnainen sankari*, *Ruben & Joonas*, *Epäkorrektia, Tuomas Enbuske!* sekä *Lamastalgia*. 

Perho juonsi Nelosella esitettyä *G-piste*-keskusteluohjelmaa keväällä 2008. Keväällä 2009 ja 2010 Perho toimitti ja juonsi MTV3:lla ohjelmaa *Perho tuli taloon*, jossa hän vieraili tunnettujen suomalaisten kodeissa. Syksyllä 2010 Perho osallistui *Tanssii tähtien kanssa* -ohjelmaan. Keväällä 2015 Perho juonsi Anna Perhon kyselytunti-nimistä ohjelmaa yhdessä Olga Temosen, Jenni Kokanderin ja Suvi Westin kanssa TV2:lla. Hän juonsi Radio Aallon Dynastia-aamuohjelmaa yhdessä Kimmo Vehviläisen kanssa viisi vuotta lopettamiseensa asti vuoteen 2017. Nykyisin hän keskittyy yritys- ja uravalmennukseen sekä kirjoittamiseen.

Perho palkittiin vuoden radiotoimittajana vuoden 2016 Radio Gaalassa. Perusteissa mainittiin Perhon Läpivalaisu-sarja. Läpivalaisu on muodoltaan pitkä henkilöhaastattelu, joka sisältää Perhon omia kommentteja haastatteluosuuksien välissä.

Perho osallistui vuoden 2021 MasterChef VIP -kilpailuun.

Teokset
-------

* *Tallin tyypit*. Lemeon media products, 2006. ISBN 952-99802-0-5.
* *Hevosenostajan opas*. Suomen Hevosurheilulehti, 2008. ISBN 978-952-99858-1-4.
* *ABC: kysy mitä vain hevosista*. Suomen Hevosurheilulehti, 2009. ISBN 978-952-99858-2-1.
* *Anna palaa. Elä omaa elämääsi, älä muiden*. Paasilinna, 2011. ISBN 978-952-5856-31-6.
* *Superarkea! Käytännön opas helpompaan elämään*. Paasilinna, 2013. ISBN 978-952-5856-64-4.
* *Pientä Säätöä*, Otava 2014. ISBN 978-951-1-26959-1
* *Superarkea 2 - Työ + Perhe* = Onnistuu, Otava 2015. ISBN 978-951-1-28952-4
* *Antisäätäjä: Fiksun ajankäyttäjän opas*. Helsinki: Otava, 2017. ISBN 978-951-1-31397-7.
* *Suorat sanat*. Helsinki: Otava, 2019. ISBN 978-951-1331-58-2.

Lähteet
-------

1. ↑  Martikainen, Linda: Juontaja-toimittaja Anna Perho: "Lapsia pitää kasvattaa – on karhunpalvelus lapselle, jos häntä ei mitenkään opasteta" *Seura.fi*.  3.3.2016. Viitattu 29.11.2021.
2. ↑  Kangasniemi, Sanna: Tiskipöytä siistiksi joka ilta – Anna Perhon neuvot ovat fiksuja, mutta miksi niitä on niin vaikea toteuttaa? *HS.fi*.  11.6.2020. Viitattu 29.11.2021.
3. ↑  Anna Perho tippui Tanssii tähtien kanssa -kisassa *IS.fi*.  3.10.2010. Viitattu 29.11.2021.
4. ↑  Anna Perho Me Naisissa: Näin suhde radiosuosikki Sami Tenkaseen alkoi  8.6.2017. IS.fi.
5. 1 2  IS: Anna Perho jättää radion - viimeinen lähetys huhtikuussa *iltalehti.fi*. Viitattu 13.9.2018.
6. ↑  Tässä ovat MasterChef VIP -ohjelman julkkiskilpailijat: mukana Salkkarit-Seppo, Seksikäs-Suklaa, Minna Kuukka... *Ilta-Sanomat*.  2.2.2021. Viitattu 28.4.2021.

Aiheesta muualla
----------------

* Anna Perhon kotisivu

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |